Diari Oficial de la Generalitat Valenciana


Sumari del DOGV 9535, del 16-02-2023 (2023/1557)

Extracte de Resolució de 14 de febrer 2023 del director de l'Agència Valenciana de Foment i Garantia Agrària, mitjançant la qual s'estableix la convocatòria per a concessió i sol·licitud de pagament de les ajudes excepcionals incloses en les mesures de suport urgents als sectors especialment afectats per la situació generada per la crisi d'invasió d'Ucraïna, en el marc del Programa de Desenvolupament Rural de la Comunitat Valenciana 2014-2020 (Mesura 22).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9535

Data del DOGV
:   16-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1557


Data del document
:   14-02-2023

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de Resolució de 14 de febrer 2023 del director de l'Agència Valenciana de Foment i Garantia Agrària, mitjançant la qual s'estableix la convocatòria per a concessió i sol·licitud de pagament de les ajudes excepcionals incloses en les mesures de suport urgents als sectors especialment afectats per la situació generada per la crisi d'invasió d'Ucraïna, en el marc del Programa de Desenvolupament Rural de la Comunitat Valenciana 2014-2020 (Mesura 22). [2023/1557]  
  
  
BDNS (identif.): 676178.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/676178)  
  
Primer. Objecte  
Ajudes de concessió directa destinades a proporcionar assistència per la situació excepcional a les persones agricultores i ramaderes afectades per les crisis derivades de la invasió d'Ucraïna, amb la finalitat de garantir la continuïtat de la seua activitat empresarial, en el marc del programa de Desenvolupament Rural de la Comunitat Valenciana (PDR-CV 2014-2020 (Mesura 22), dels sectors agrícoles següents: caqui, nispro, fruiters d'os (bresquillera, prunera, albercoc, nectarí i cirerer) i raïm de taula, i productors de polits d'engreix, així com granges de producció de productes apícoles.  
  
Segon. Beneficiaris  
Podran sol·licitar aquestes ajudes:  
1. Les persones físiques o jurídiques, comunitats de béns i qualsevol altre tipus d'unitat econòmica o de patrimoni separat que, encara mancant de personalitat jurídica, hagen presentat l'any 2022 la sol·licitud única prevista en el Reial decret 1075/2014, de 19 de desembre, o estiguen inscrits en el Registre d'Explotacions Agrícoles de la Comunitat Valenciana (REACV), a data 30 de novembre de 2022, estiguen en disposició de percebre o hagen percebut, amb relació a la sol·licitud única d'ajudes de la PAC de l'any 2022, el pagament per pràctiques agrícoles beneficioses per al clima o el medi ambient conformement al capítol II, del títol III, del Reial decret 1075/2014, de 19 de desembre, o en el seu cas, estar en disposició de percebre o haver percebut, amb relació a la sol·licitud única d'ajudes de la PAC de l'any 2022, o a una sol·licitud de pagament d'un programa de desenvolupament rural presentada durant 2022, alguna de les ajudes previstes en els programes de desenvolupament rural de les comunitats autònomes en el marc dels apartats a) i d) de l'apartat 1 de l'article 17 i dels articles 28, 29, 30 i 31 del Reglament (UE) 1305/2013, del Parlament Europeu i del Consell, de 17 de desembre de 2013. En cas de no complir el que preveu l¿establit en els paràgrafs anteriors d'aquest apartat, hauran d'estar inscrits en l'REACV i estar realitzant en la seua explotació alguna activitat relacionada amb, almenys, un dels objectius següents: economia circular, gestió de nutrients, ús eficient dels recursos, o producció respectuosa amb el medi ambient i el clima. Només es concediran ajudes quan la superfície total de l'explotació d'un titular, per a cada grup de cultiu, siga igual o superior a 0,5 hectàrees.  
2. Les persones físiques o jurídiques, comunitats de béns i qualsevol altre tipus d'unitat econòmica o de patrimoni separat que, encara mancant de personalitat jurídica, siguen productors de polits d'engreix amb destinació a producció de carn titulars a data 1 de gener de 2022, d'una explotació ramadera inscrita i d'alta en el Registre General d'Explotacions Ramaderes de la Comunitat Valenciana (REGA), amb el tipus d'explotació «Producció i reproducció» classificada com a granja de producció per a carn amb un nombre de places superior a 150, i que en l'últim cens comunicat incloga almenys 150 polits d'engreix de producció per a carn, havent realitzat la declaració censal obligatòria l'any 2022, conformement al que preveu el Reial decret 637/2021, de 27 de juliol, pel qual s'estableixen les normes bàsiques d'ordenació de les granges avícoles, o realitzen en la seua explotació alguna activitat relacionada amb, almenys, un dels objectius següents: economia circular, gestió de nutrients, ús eficient dels recursos, o producció respectuosa amb el medi ambient i el clima. Les explotacions ramaderes no han d'haver canviat la titularitat des de l'1 de gener de 2022 fins a la finalització del termini de presentació de sol·licituds.  
  
3. Les persones físiques o jurídiques, comunitats de béns i qualsevol altre tipus d'unitat econòmica o de patrimoni separat que, encara mancant de personalitat jurídica, siguen titulars, a data 1 de gener de 2022, d'una explotació ramadera inscrita i donada d'alta en el Registre General d'Explotacions Ramaderes de la Comunitat Valenciana (REGA), amb el tipus d'explotació «Producció i reproducció», classificada com a granja de producció de productes apícoles, i que, en l'últim cens comunicat compte amb almenys 200 ruscos, i que haja realitzat la declaració censal obligatòria l'any 2022, conformement al que preveu el Reial decret 209/2002, de 22 de febrer, pel qual s'estableixen les normes bàsiques d'ordenació de les explotacions apícoles, realitzen en la seua explotació alguna activitat relacionada amb almenys un dels següents objectius: economia circular, gestió de nutrients, ús eficient dels recursos, o producció respectuosa amb el medi ambient i el clima. Aquestes explotacions no hauran d'haver canviat la titularitat des de l'1 de gener fins a la finalització del termini de presentació de sol·licituds.  
  
  
Tercer. Bases reguladores  
Les bases es recullen en l¿Ordre 3/2023, de 31 de gener, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'aproven les bases reguladores de mesures de suport urgents a les persones agricultores i ramaderes dels sectors especialment afectats per la situació generada per la crisi de la invasió d'Ucraïna, en el marc del programa de Desenvolupament Rural de la Comunitat Valenciana 2014-2020. (DOGV 9526, 03.02.2023).  
  
Quart. Termini de presentació de les sol·licituds  
El termini de presentació de les sol·licituds serà de 10 dies hàbils comptats a partir de l'endemà de la publicació de la resolució en el Diari Oficial de la Generalitat Valenciana.  
  
Cinqué. Import  
1. La dotació pressupostària s'efectuarà amb càrrec al capítol IV, de la línia S0832000 (fons FEADER), de l'aplicació pressupostària 12269.05.730.61, del pressupost de l'Agència Valenciana de Foment i Garantia Agrària, i corresponent a l'aplicació de la Política Agrícola Comuna a la Comunitat Valenciana per un import global màxim de 5.566.628 euros.  
2. En cap cas se superarà la quantitat de 15.000 euros per persona o entitat beneficiària que siga titular d'explotacions agrícoles i ramaderes, i el límit global serà per al conjunt de les sol·licituds presentades per cada persona o entitat beneficiària.  
  
Sisé. Altres dades  
1. La sol·licitud atendrà el model normalitzat disponible a través de la seu electrònica de la Generalitat, en l'adreça d'internet sede.gva.es/es/proc23202 per a les ajudes en el sector agrari i sede.gva.es/es/proc23224 per a les ajudes en el sector avícola de carn de polits d'engreix i de l'apicultura.  
La documentació que s¿ha d¿aportar és la que preveu l'Ordre 3/2023, de 31 de gener, de les bases reguladores i en aquesta convocatòria.  
  
València, 14 de febrer de 2023.- El director de l'Agència Valenciana de Foment i Garantia Agrària: Rogelio Llanes Ribas.